 மனிதர்கள் நம்மை நிந்திக்கும் பொழுது, நாம் நம்மையே சந்தேகித்துக்கொள்ள வேண்டும்; அவர்கள் நம்மைப் புகழும் பொழுது. நாம் அவர்களைச் சந்தேகிக்க வேண்டும் என்று சொல்வது தெளிவாகக் கண்ட ஒர் உண்மையாகும்! -கோல்டன்  மானிட வர்க்கத்தின் அபிப்பிராயம் பற்றிய வரலாறு என்பது மக்களுடைய தவறுகளின் வரலாறேயாகும். -வால்டேர்  அபிப்பிராய வேற்றுமைக்காக நான் ஒரு மனிதனை விட்டே விலக மாட்டேன். அவனுடைய முடிவைக் கண்டு கோபமடையவும் மாட்டேன். ஏனெனில், நானே சில நாள்களுக்குப்பின் என் கருத்துக்கு எதிராக முடிவு செய்யவும் கூடும். - ஸர். தாமஸ் பிரெளல்  ஓர் அபிப்பிராயம் புதுமையானது என்பதற்காக அதை உதறித்தள்ள வேண்டாம் ஆனால், அதைக் கவனமாக ஆராய்ந்து அது தவறாயிருந்தால் தள்ளிவிடவும், அது உண்மையாயிருந்தால் ஏற்றுக்கொள்ளவும். - லக்ரிஷியல்  ஒரு மனிதன் தன்னைப்பற்றிய உலக அபிப்பிராயத்தை மதிக்காமலிருந்தால், ஆணவமாயிருப்பதோடு, ஒழுக்க கேடும் ஆகும் -ஸிஸெரோ  உலக அபிப்பிராயத்தைத் தழுவிக்கொண்டு உலகிலே வாழ்வது எளிது. ஏகாந்தமான இடத்தில் நம் சொந்த அபிப்பிராயமுடன் வாழ்தல் எளிது. ஆனால், மக்கள் கூட்டத்தின் நடுவில் ஏகாந்தத்திலுள்ள சுதந்தரத்துடன் இனிதாக வாழ்பவேனே பெரிய மனிதன். - எமர்ஸன்  நாம் நம்முடைய நண்பர்களின் அபிப்பிராயங்களை லாங்கி வைத்துக்கொள்வதற்காக நம் மூளைகளில் ஒரு பகுதி எப்பொழுதும் காலியாக வைத்திருக்கவேண்டும். இதயத்திலும் மூளையிலும் விருந்தினருக்கும் இடம் கொடுப்பேம் - ஜோப  பிடிவாதமுள்ள மனிதன் அபிப்பிராயங்களைப் பெற்றிருப்பதில்லை. அவைகளே அவனைப் பற்றியிருக்கின்றன. - பிஷப் பட்லர்